כאב ראש אצל ילדים הן מהתלונות השכיחות ביותר ששומע כול רופא ראשוני. ברוב המקרים הגורם לכאב הראש הוא זניח והכאב צפוי לחלוף תוך שעות. בחלק קטן מהמקרים הגורם לכאבים הללו בראש עלול להיות רציני אפילו מסכן חיים. בדומה למבוגרים גם ילדים עלולים לסבול מכאבי ראש ולעתים אפילו על בסיס יומי. בין הסוגים השכיחים של כאבי הראש בקרב ילדים נמנה מיגרנה, כאב ראש מתחי על רקע לחצים נפשיים, כאבים בראש על רקע חבלה בראש, כאבי ראש על רקע דלקת זיהומית ועוד.
חשוב לזהות את מקור הכאב. למידה של מאפייני כאב הראש של ילדכם יעזרו להורים להבחין בשינויים בתכיפות או בחומרת הסימנים והתסמינים ועשויים להעניק רמזים חיוניים לצורך אבחון כאב הראש. התהליך האבחוני של כאב הראש הכולל היסטוריה רפואית של הסימנים והתסמינים, בדיקות גופניות ובמידת הצורך בדיקות מעבדה ודימות.
כאב ראש בקרב ילדים היא תופעה שכיחה. 10% – 27% מתלמידי בית הספר סובלים מכאבי ראש מעת לעת. ברוב המקרים כאבי הראש בקרב ילדים אינם נובעים מפתולוגיות רציניות ועל כן אינם נושאים שום סכנה. כוס מים, ארוחה טובה ו/או שינה עשויים לפוגג אותם. אך לעתים הכאבים בראש נגרמים בגלל מחלות והפרעות בריאותיות משמעותיות ואף מסכנות חיים. אבחון מהיר במקרים אלו ובמידת הצורך טיפול מהיר עשויים להועיל במניעת נזקים בלתי הפיכים.
שינה מספקת היא קריטית לבריאות הילד. חוסר בשעות שינה או שינה שאינה איכותית עלולים לפגוע בהתפתחות הילד ולגרום בין היתר גם לכאבי ראש. כמו כן חייבים ההורים לדאוג שהילד יקבל 10-12 שעות שינה מידי לילה.
על ההורים לדאוג ולחנך את הילד לשתות מספיק במיוחד אם מדובר בילד פעיל גופנית וביום חם. על ההורים לדאוג להכין לילד ארוחה מאוזנת הכוללת מספיק פירות וירקות,.
יש להימנע ממזונות שעלולים לגרום לילד שלכם כאב ראש. בין המזונות שעלולים לגרום לכאבי ראש נמנה שוקולד, מוצרי מזון המכילים יין אדום, גבינות, אוכל סיני (המונוסודיום גלוטמט?) ומוצרי בשר מוכן (ניטרטים?), מוצרי מזון המכילים אלכוהול ועוד.
כאמור גם מתחים נפשיים עלולים לגרום כאב ראש בקרב ילדים. על ההורים לנסות ולהפחית את המתחים הנפשיים בבית (גירושין?) ובסיוע המורים גם בבית הספר (בעיות חברתיות?) כאבי הראש במקרים הללו יהיו מהסוג המתחי או הצווארי.
יש לערוך בדיקת ראייה על מנת לשלול בעיות ראייה כגורם לכאבי ראש אצל ילדכם.
אם כאבי הראש אצל ילדכם נמשכים ברציפות מספר ימים גשו לרופא המשפחה. הרופא יערוך תשאול לגבי הסימנים והתסמינים, יערוך בדיקה גופנית של הצוואר, גב עליון, מפרקי הלסת והראש ובמידת הצורך ועל בסיס הממצאים מהבדיקה הגופנית ומההיסטוריה הרפואית יפנה את הילד לביצוע בדיקות מעבדה והדמיה.